turjo4nis/wikipedia-bn-dump-20250701 huggingface dataset:
গুরুদুয়ারা সঙ্গতটোলা

গুরুদুয়ারা সঙ্গতটোলা বাংলাদেশের রাজধানী ঢাকায় অবস্থিত একটি শিখ ধর্মীয় উপাসনালয়। এটি ঢাকার বাংলাবাজারে ১৪ নম্বর শ্রীশদাস লেনে অবস্থিত।

ইতিহাস
নবম শিখ গুরু তেগ বাহাদুর সতের শতকে আসাম থেকে ঢাকায় আসেন এবং ১৬৬৬-১৬৬৮ খ্রিস্টাব্দ পর্যন্ত প্রায় দুই বছর এখানে অবস্থান করেন। এসময় তিনি বাংলাবাজারে গুরুদুয়ারা সঙ্গতটোলা নির্মাণ করেন।

গঠনশৈলী
সঙ্গতটোলার আদি স্থাপনাটি সম্ভবত বিলীন হয়ে গেছে। বর্তমান ভবনটি একটি দ্বিতল ভবন। এতে একটি ঘোরানো বা বাঁকানো বারান্দা আছে যা বাহির থেকে দেখা যায়। দেওয়ালে চাকতি ও তরবারির চিহ্ন আঁকা। সিঁড়ির পাশে একটি চওড়া দেয়াল এর ভাঙা অংশ দেখা যায়, যা থেকে মনে হয় এখানে এক বা একাধিক ঘর ছিল। ভবনের দ্বিতীয় তলায় রয়েছে প্রার্থনাঘর। প্রার্থনাঘরে শিখদের পবিত্র ধর্মগ্রন্থ গ্রন্থসাহেব রাখা আছে। এছাড়া এখানে তেগবাহাদুরের ছবিও সংরক্ষিত আছে।

বর্তমান অবস্থা
প্রায় সাড়ে তিনশ বছরের পুরনো এ উপাসনালয়টি এখন জরাজীর্ণ হয়ে পড়েছে। এর কিছু অংশ দখল হয়ে গেছে। নিচতলার অফিসকক্ষের দেয়াল এর আবরণ খুলে গেছে। সিঁড়ির ডান পাশের দেয়াল বহুদিন ধরে ভাঙা। পুরনো এই স্থাপনাটি প্রত্নতাত্ত্বিক নিদর্শন বা অন্য কোন সংরক্ষিত তালিকার অন্তর্ভুক্ত করা হয়নি।

ব্যবস্থাপনা ও কার্যক্রম
গুরুদুয়ারা নানকশাহী, ঢাকা এর সেবকগণ সঙ্গতটোলার দেখাশোনা করে থাকেন। প্রতিদিন সকালে একজন গ্রন্থি বা প্রার্থনাকারী সঙ্গতটোলায় প্রার্থনা করেন। এছাড়া প্রতি শনিবার কীর্তনের আয়োজন করা হয় যাতে স্থানীয় শিখ ধর্মাবলম্বীরা অংশ নিয়ে থাকেন। 
সঙ্গতটোলা সহ বাংলাদেশের পাঁচটি গুরুদুয়ারা ‘গুরুদুয়ারা ম্যানেজমেন্ট কমিটি বাংলাদেশ’ (আরইজিডি) এবং ভারতের পাঞ্জাব প্রদেশের সাম্পারদাই কার সেবা নামক সেবামূলক প্রতিষ্ঠানের যৌথ সহযোগীতায়  পরিচালিত হয়। ভারতের শিখ ধর্মীয় সংগঠন ‘কারসেবা সারহালি’ থেকে গুরুদুয়ারাসমূহ পরিচালনার জন্য অর্থপ্রদান করা হয়।

তথ্যসূত্র

বাংলাদেশের উপাসনালয়
শিখধর্ম
ঢাকার ঐতিহ্য
ঢাকার স্থাপনা
গুরুদুয়ারা
ঢাকার ধর্মীয় ভবন ও স্থাপনা
এমভি নাসরিন-১

এমভি নাসরিন-১ ছিল একটি লঞ্চ যা ২০০৩ সালের ৮ জুলাই বাংলাদেশের চাঁদপুরে মেঘনা নদীর নিকটে ডুবে যায়। এর মধ্যে থাকা ৭৫০জন যাত্রীর মধ্যে ২২০ জনকে উদ্ধার করা গিয়েছিল।

তথ্যসূত্র

আরো পড়ুন 
 
 
 
 
 
 

বাংলাদেশের ফেরী
বাংলাদেশে সামুদ্রিক ঘটনা
২০০৩-এ সামুদ্রিক ঘটনা
২০০৩-এ বাংলাদেশ
নাতাশা স্টানকোভিচ

নাতাশা স্টানকোভিচ () হচ্ছেন একজন সার্বিয়ান মডেল, নৃত্যশিল্পী এবং অভিনেত্রী। তিনি বলিউডের বেশ কয়েকটি চলচ্চিত্রে কাজ করছেন। তিনি ২০১৩ সালে মুক্তিপ্রাপ্ত প্রকাশ ঝার হিন্দি চলচ্চিত্র সত্যগ্রহের একটি গানে নৃত্য পরিবেশন করে সকলের নজরে আসেন।

স্টানকোভিচ সার্বিয়ায় জন্মগ্রহণ করেছেন। তিনি মাত্র ১৭ বছর বয়সে ব্যালে নৃত্য স্কুলতে ভর্তি হন, তারপর তিনি সার্বিয়ায় মডেলিং শুরু করেন। ২০১২ সালে তিনি মুম্বাই আসেন এবং জনসন এন্ড জনসনের জন্য একটি বিজ্ঞাপনে উপস্থিত হন। তিনি বলিউডের জনপ্রিয় অভিনেতা রণবীর সিংয়ের সাথে ডুরেক্সের একাধিক বিজ্ঞাপনে উপস্থিত হন।

স্টানকোভিচ মুলত একজন মডেল হিসেবে ভারতে আসেন এবং অতঃপর তিনি বিভিন্ন টেলিভিশন বিজ্ঞাপনে কাজ করেন। তিনি ভারতীয় জনপ্রিয় রিয়্যালিটি অনুষ্ঠান বিগ বসের অষ্টম আসরে অংশগ্রহণ করেন। বিগ বসের ঘরের নিয়ম অনুসরণ করে, স্টানকোভিচ ভাষায় কথা বলতে শেখেন। ২০১৪ সালের ১৯ অক্টোবর ২৮তম দিনে ঘর থেকে উচ্ছন্ন হয়ে যান। পরবর্তীতে ২০১৫ সালে তিনি বাদশাহর জনপ্রিয় গান "ডিজে ওয়ালে বাবু" গানে উপস্থিত হন।

চলচ্চিত্র তালিকা

চলচ্চিত্র

টেলিভিশন

তথ্যসূত্র

বহিঃসংযোগ
 
 
 

জীবিত ব্যক্তি
১৯৮৯-এ জন্ম
বিগ বসের (হিন্দি টিভি ধারাবাহিক) প্রতিযোগী
ভারতীয় অভিনেত্রী
ভারতীয় মডেল
ভারতীয় চলচ্চিত্র অভিনেত্রী
ভারতীয় খেলার অনুষ্ঠানের প্রতিযোগী
সার্বীয় মডেল
১৯৯২-এ জন্ম
ওয়েব ধারাবাহিকের অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
ভারতীয় চলচ্চিত্রে ইউরোপীয় বংশোদ্ভূত অভিনেত্রী
কোডি রামমূর্তী নাইডু

কোডি রামমূর্তী নাইডু (১৮৮২-১৯৪২), বা প্রফেসর রামমূর্তী, একজন ভারতীয় বডিবিল্ডার ছিলেন যিনি কুস্তির ক্ষেত্রে ভারতে প্রচুর সম্মান অর্জন করেছিলেন। শ্রীকাকুলাম জেলা থেকে আসা  নাইডু, সমগ্র পাঞ্জাব জুড়ে এবং আন্তর্জাতিকভাবে কুস্তি প্রতিযোগিতায় আধিপত্য করেন। প্রফেসর রামুর্তি ভিজানাগারামের কলেজের শারীরিক শিক্ষা শিক্ষক হিসেবে কাজ করেছেন। তিনি বায়ু স্তম্ভনা (বায়ু প্রতিরোধ) এবং জল স্তম্ভনা (জল প্রতিরোধ)-এর গভীর জ্ঞান অর্জন করেছিলেন । যুক্তরাজ্যের রাজা পঞ্চম  জর্জ তাকে 'কালিযুগের ভীম' উপাধি দিয়ে পুরস্কার প্রদান করা হয়। তিনি একটি সার্কাস প্রতিষ্ঠা করেন এবং প্রচুর অর্থ উপার্জন করেন, কিন্তু এর বড়ো ভাগই তিনি দান করে দেন। ভারতীয় স্বাধীনতা আন্দোলনে তিনি অনেক অবদান রাখেন। ভীম ভবানী তার  সার্কাসে যোগ দিয়েছিলেন।

তথ্যসূত্র

বহিঃসংযোগ
 https://web.archive.org/web/20070101035619/http://vizianagaram.ap.nic.in/
 The Hindu 
 Dr. Shridevi S. Kody Rammoorthy : Luminaries of Andhra Pradesh 1976 Andhra Pradesh Sahitya Academi Hyderabad.
 https://web.archive.org/web/20081014035116/http://www.orkut.co.in/main#Community?cmm=117312743#Community?cmm=117312743

১৮৮২-এ জন্ম
১৯৪২-এ মৃত্যু
২০শ শতাব্দীর ভারতীয় ক্রীড়াবিদ
তেলুগু ব্যক্তি
ভারতীয় কুস্তিগির
১৮৮০-এর দশকে জন্ম
শ্রীকাকুলাম জেলার ব্যক্তি
জাপানের সম্রাট

জাপানের সম্রাট হলেন জাপান রাষ্ট্রের প্রধান। ১৯৪৭ সালের সংবিধান অনুযায়ী, তিনি "রাষ্ট্র ও জনগণের ঐক্যের প্রতীক" এবং তার "সরকার সম্পর্কিত কোন ক্ষমতা" নেই। ঐতিহাসিকভাবে, তিনি শিন্তৌ ধর্মের সর্বোচ্চ কর্তৃপক্ষ। জাপানি ভাষায় সম্রাটকে তেন্নো (天皇?)
 বলা হয়, যার অর্থ  "স্বর্গীয় সার্বভৌম"। ইংরাজিতে আগে মিকাদো (帝?)
শব্দটি ব্যবহার করা হত, এখন আর তা করা হয় না।

তথ্যসূত্র

উদ্ধৃতিসমূহ

উৎস 
 Asakawa, Kan'ichi (1903). The Early Institutional Life of Japan. Tokyo: Shueisha. ; see online, multi-formatted, full-text book at openlibrary.org
 Screech, Timon (2006). Secret Memoirs of the Shoguns: Isaac Titsingh and Japan, 1779–1822. London: RoutledgeCurzon. ; .

আরও দেখুন 
 The Imperial Household Agency
 List of the Emperors, accompanied with the regents and shoguns during their reign and a genealogical tree of the imperial family
 The Emperor of Japan, explanation of the title of Emperor in the context of western terminology
 Japan opens imperial tombs for research
 Emperor of Japan's New Year Address 2017 (YouTube)

জাপানের ইতিহাস
জাপানের সম্রাট
হরিদাস মিত্র

হরিদাস মিত্র ছিলেন আজাদ হিন্দ ফৌজের বিপ্লবী ও পশ্চিমবঙ্গের প্রাক্তন ডেপুটি স্পিকার। তার পুত্র অমিত মিত্র বর্তমান পশ্চিমবঙ্গ সরকারের অর্থমন্ত্রী।

বিপ্লবী জীবন
হরিদাস মিত্র নেতাজী সুভাষচন্দ্র বসু গঠিত আজাদ হিন্দ ফৌজের গোপন বাহিনীর অন্যতম প্রধান ছিলেন। দ্বিতীয় বিশ্বযুদ্ধ শেষে আরো তিনজন বিপ্লবী জ্যোতিষচন্দ্র বসু, পবিত্র রায় অমর সিং গিল সহ হরিদাস মিত্র ধরা পড়েন। বাকিদের সাথে রাজদ্রোহের অভিযোগে তারও মৃত্যুদণ্ডের আদেশ হয় ১৯৪৫ সালের ১১ সেপ্টেম্বর। মহাত্মা গান্ধীর চেষ্টায় তাদের মৃত্যুদণ্ড মকুব হয়।

রাজনীতি
হরিদাস মিত্র সংসদীয় রাজনীতিতে যোগ দিয়ে ডেপুটি স্পীকার হন। তার স্ত্রী বেলা মিত্র স্বাধীনতা সংগ্রামী ও সমাজকর্মী হিসেবে জনপ্রিয় ছিলেন।

তথ্যসূত্র

বাঙালি রাজনীতিবিদ
বাঙালি বিপ্লবী
আজাদ হিন্দ ফৌজ
ভারতীয় বিপ্লবী
এমভি নাজিমুদ্দিন

এমভি নাজিমুদ্দিন ছিল একটি ফেরী যা ২০০৮ সালের ১৩ মে বাংলাদেশের ঘোরাউতুরা নদীতে ডুবে যায়। এই দুর্ঘটনার ফলে কমপক্ষে ৪০জন যাত্রী প্রাণ হারায়।

তথ্যসূত্র 

বাংলাদেশের ফেরী
বাংলাদেশে সামুদ্রিক ঘটনা
২০০৮-এ সামুদ্রিক ঘটনা
২০০৮-এ বাংলাদেশ
এমভি সালাহউদ্দিন-২

এমভি সালাহউদ্দিন-২ ছিল একটি লঞ্চ যা ২০০২ সালের ৩ মে বাংলাদেশের ঢাকার দক্ষিণে, চাঁদপুরের ষাটনলে মেঘনা নদীতে রাত্রিবেলা ডুবে যায়। এই দুর্ঘটনার কবলে পড়ে ৪৫০ জনেরও অধিক লোক প্রাণ হারায়।

২০০২ সালের ০৩ মে এই দিনে ঢাকা-কালাইয়া-রাঙ্গাবালীর সালাউদ্দিন-২ চাঁদপুরের ষাটনলে ঝড়ের কবলে ডুবে যায়।
৪৫০ জনের অধিক মারা যায়,বেঁচে ফিরে ১০০ এর মতো।

তথ্যসূত্র

আরো পড়ুন

বহিঃসংযোগ 
 Maritime Matters Shipping News: Passenger ship and cruise news from around the world, Jan 2002 to June 2002

বাংলাদেশের ফেরী
বাংলাদেশে সামুদ্রিক ঘটনা
২০০২-এ সামুদ্রিক ঘটনা
২০০২-এ বাংলাদেশ
এমভি সৌরভ

এমভি সৌরভ ছিল একটি ফেরী যা ২০০৮ সালের ২৯ ফেব্রুয়ারি বাংলাদেশের বুড়িগঙ্গা নদীতে ডুবে যায়। এই দুর্ঘটনার কবলে পড়ে কমপক্ষে ৩৯জন লোক প্রাণ হারায়।

তথ্যসূত্র

আরো পড়ুন 
 
 

বাংলাদেশের ফেরী
বাংলাদেশে সামুদ্রিক ঘটনা
২০০৮-এ সামুদ্রিক ঘটনা
২০০৮-এ বাংলাদেশ
দি ইমিগ্র্যান্ট (১৯১৭-এর চলচ্চিত্র)

দি ইমিগ্র্যান্ট (ইংরেজি: The Immigrant, বাংলা অনুবাদ: অভিবাসী) হল চার্লি চ্যাপলিন রচিত ও পরিচালিত ১৯১৭ সালের মার্কিন প্রণয়ধর্মী হাস্যরসাত্মক নির্বাক চলচ্চিত্র। এতে চ্যাপলিনের দ্য ট্রাম্প চরিত্রটি অভিবাসী হিসেবে মার্কিন যুক্তরাষ্ট্রে আসে এবং আটলান্টিক মহাসাগরে চুরির দায়ে অভিযুক্ত হয় এবং যাত্রাপথে এক তরুণীর প্রেমে পড়ে। এতে তরুণী চরিত্রে অভিনয় করেন এডনা পারভায়েন্স। এছাড়া অন্যান্য ভূমিকায় অভিনয় করেন এরিক ক্যাম্পবেল, আলবার্ট অস্টিন ও হেনরি বার্গম্যান।

চ্যাপলিনের চরিত্রটি একজন অভিবাসন কর্মকর্তাকে লাথি দিচ্ছে এই দৃশ্যকে পরবর্তীতে ১৯৫২ সালে চ্যাপলিনের আমেরিকা-বিরোধিতার চিত্র হিসেবে তুলে ধরে তাকে মার্কিন যুক্তরাষ্ট্র থেকে বেরিয়ে যেতে বাধ্য করা হয়। ১৯৯৮ সালে দ্য ইমিগ্র্যান্ট "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে ছবিটি সংরক্ষণের জন্য নির্বাচন করে।

কুশীলব

 চার্লি চ্যাপলিন — দ্য ট্রাম্প / অভিবাসী
 এডনা পারভায়েন্স — অভিবাসী
 এরিক ক্যাম্পবেল — প্রধান খাদ্য পরিবেশক
 আলবার্ট অস্টিন — অভিবাসী
 হেনরি বার্গম্যান — চিত্রশিল্পী
 কিটি ব্র্যাডবারি — মা
 ফ্র্যাঙ্ক জে. কোলম্যান — জাহাজের অফিসার
 টম হ্যারিংটন — বিবাহের রেজিস্টার
 জেমস টি. কেলি — রেস্তোরাঁয় উদ্ভট ব্যক্তি
 জন র‍্যান্ড — অর্থহীন খাবার গ্রহণকারী

নির্মাণ
আমেরিকার তৎকালীন প্রায় সকল চলচ্চিত্রের মত দি ইমিগ্র্যান্ট ছবিটিতেও মার্কিন যুক্তরাষ্ট্রের চলচ্চিত্র সেন্সর বোর্ড কর্তৃক কিছু দৃশ্য বাতিল করা হয়। শিকাগো সেন্সর বোর্ড ছবিতে দুটি দৃশ্য কর্তন করতে বলে, প্রথমটি মানিব্যাগ চুরি করে পালিয়ে যাওয়া শেষ দৃশ্য এবং দ্বিতীয়টি হল অপমান হিসেবে নাকে আঙুল গোঁজা।

আরও দেখুন
 চার্লি চ্যাপলিনের চলচ্চিত্র তালিকা

তথ্যসূত্র

বহিঃসংযোগ

 
 
 

১৯১৭-এর চলচ্চিত্র
১৯১০-এর দশকের স্বল্পদৈর্ঘ্য চলচ্চিত্র
১৯১০-এর দশকের হাস্যরসাত্মক চলচ্চিত্র
চার্লি চ্যাপলিন পরিচালিত স্বল্পদৈর্ঘ্য চলচ্চিত্র
চার্লি চ্যাপলিনের চিত্রনাট্য
মার্কিন চলচ্চিত্র
মার্কিন নির্বাক স্বল্পদৈর্ঘ্য চলচ্চিত্র
মার্কিন সাদাকালো চলচ্চিত্র
মার্কিন হাস্যরসাত্মক চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
সমুদ্রে ভ্রমণ চলচ্চিত্র
মোহাম্মদ আবুল খায়ের

মোহাম্মদ আবুল খায়ের হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। তিনি শেখ মুজিবুর রহমান এর সাতই মার্চের ভাষণ রেকর্ড করেছিলেন। বাংলাদেশের স্বাধীনতা যুদ্ধ অবদানের জন্য ২০১৪ সালে তাকে স্বাধীনতা ও মুক্তিযুদ্ধে স্বাধীনতা পুরস্কার প্রদান করা হয়।

ব্যক্তিগত জীবন
আবুল খায়ের ছিলেন তৎকালীন পূর্ব পাকিস্তানের ( বর্তমান বাংলাদেশ)  ফরিদপুর জেলার পাঁচ আসনের (বর্তমান গোপালগঞ্জ-১ আসন) আওয়ামী লীগের  সংসদ সদস্য। নজরুল সংগীতশিল্পী খায়রুল আনাম শাকিল তার পুত্র।

৭ই মার্চের ভাষণ ধারণ
৭ মার্চ ১৯৭১ সালে বঙ্গবন্ধুর কাঙ্খিত ভাষণ রেডিও এবং টেলিভিশনে প্রচারে নিষেধাজ্ঞা ছিল। এই নিষেধাজ্ঞা উপেক্ষা করে তৎকালীন পাকিস্তান আন্তর্জাতিক চলচ্চিত্র করপোরেশনের ব্যবস্থাপনা পরিচালক ও ফরিদপুর জেলার পাঁচ আসনে (বর্তমান গোপালগঞ্জ-১ আসন) সংসদ সদস্য এম আবুল খায়ের ভাষণটির অডিও ধারণ করেছিলেন। ভাষণটির অডিও মঞ্চের নিচে থেকে ধারণ করা হয়। ১৯৭১ সালের  ১৭ মার্চ বঙ্গবন্ধুর জন্মদিনে আবুল খায়ের এমএনএ ভাষণের অডিও ও ভিডিও রেকর্ডিংয়ের অনুলিপি বঙ্গবন্ধুর বাসভবনে গিয়ে উপহার দেন। অডিও রেকর্ডটি এম আবুল খায়েরের মালিকানাধীন রেকর্ড লেবেল ঢাকা রেকর্ডে বিকশিত এবং আর্কাইভ করা হয়। ভাষণের অডিওর একটি অনুলিপি ভারতে পাঠানো হয়। পরবর্তীতে ভারতীয় এইচএমভি রেকর্ডস দ্বারা অডিওর ৩০০০ অনুলিপি করে তা সারা বিশ্বে  বিতরণ করা হয়।

পুরস্কার ও সম্মাননা 
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বাংলাদেশের স্বাধীনতা যুদ্ধে জড়িত ব্যক্তি
স্বাধীনতা পুরস্কার বিজয়ী
বালিজুড়ী ইউনিয়ন

বালিজুড়ী ইউনিয়ন বাংলাদেশের জামালপুর জেলার মাদারগঞ্জ উপজেলার একটি ইউনিয়ন।

অবস্থান 
বালিজুড়ী ইউনিয়ন মাদারগঞ্জ উপজেলায় অবস্থিত। এর উত্তরে চরপাকেরদহ ইউনিয়ন, দক্ষিণে জোড়খালী ইউনিয়ন, পূর্বে গুণারীতলা ইউনিয়ন ও পশ্চিমে বগুড়া জেলা অবস্থিত।

প্রশাসনিক এলাকা 
উপজেলা

অর্থনৈতিক এলাকা
বালিজুড়ী

ইতিহাস

জনসংখ্যা

অর্থনীতি 
কৃষিপ্রধান অর্থনীতি।

দর্শনীয় স্থান 
 তালুকদার বাড়ির মসজিদ
 ঠাকুরবাড়ি মন্দির
 তারতাপাড়ার নীলের কুঠি
 খরকা বিল
হাওয়াই রোড

বিবিধ 
বালিজুড়ী ইউনিয়ন মাদারগঞ্জ উপজেলার অন্তর্গত একটি ইউনিয়ন । মূলত এটি মাদারগঞ্জ উপজেলার সবচেয়ে গুরুত্বপূর্ণ অর্থনৈতিক, বাণিজ্যিক, সাংস্কৃতিক, রাজনৈতিক ও প্রশাসনিক এলাকা। গণপ্রজতন্ত্রী বাংলাদেশ সরকারের বস্ত্র ও পাট মন্ত্রণালয়ের মাননীয় বস্ত্র ও পাট প্রতিমন্ত্রী জনাব মির্জা আজম এমপির বর্তমান বাড়ি বালিজুড়ীতেই। তাই এটি মাদারগঞ্জ উপজেলার অন্তর্গত সবচেয়ে গুরত্বপূর্ণ সাংস্কৃতিক ও রাজনৈতিক এলাকা হিসেবে সক্রিয়।  বালিজুড়ীতে রয়েছে কেন্দ্রীয় শহীদ মিনার ও সংস্কৃতিমনা সম্মানীয় ব্যক্তিবর্গের জন্য উদয়ন। কেন্দ্রীয় শহীদ মিনারে তিনটি জাতীয় দিবসে সাংস্কৃতিক অনুষ্ঠান অনুষ্ঠিত হয়। এটি একটি দ্বিতীয় শ্রেণীর ইউনিউন এবং খুব দ্রুত উন্নয়ন হচ্ছে । এখানে রয়েছে ১৯১০ সালে প্রতিষ্ঠিত বালিজুড়ী এফ.এম উচ্চ বিদ্যালয় যা অতিপ্রাচীন এবং সুদক্ষ শিক্ষকমণ্ডলী দ্বারা সফলতার সাথে পরিচালিত হচ্ছে। আরও রয়েছে মেয়েদের জন্য  সরকারি বালিকা উচ্চবিদ্যালয়। বাংলাদেশের স্বাধীনতা যুদ্ধে অশগ্রহণকারী বেশ কয়েকজন সম্মানীয় ব্যক্তি রয়েছেন এই অঞ্চলে।

আরও দেখুন

তথ্যসূত্র

বহিঃসংযোগ 
 মাদারগঞ্জ উপজেলা
 জামালপুর জেলা
গুনারীতলা ইউনিয়ন

গুনারীতলা ইউনিয়ন বাংলাদেশের জামালপুর জেলার মাদারগঞ্জ উপজেলার একটি ইউনিয়ন।

অবস্থান ও সীমানা  
গুনারীতলা ইউনিয়নের পূর্বে ৯ নং ঘোষেরপাড়া ইউনিয়ন ও ৮ নং ফুলকোচা ইউনিয়ন, পশ্চিমে ৪ নং বালিজুরি ও ১ নং চরপাকেরদহ ইউনিয়ন, উত্তরে ২ নং কড়ইচুড়া ইউনিয়ন, দক্ষিণে ৬ নং আদারভিটা ইউনিয়ন অবস্থিত।

ইতিহাস

প্রশাসনিক এলাকা

আয়তন ও জনসংখ্যা

শিক্ষা 
শিক্ষার হার: ৩৪.৩%

শিক্ষা প্রতিষ্ঠান
 জোরখালী দাখিল মাদ্রাসা
 জোরখালী উচ্চ বিদ্যালয়
 মোসলেমাবাদ নুরুন্নাহার বালিকা উচ্চ বিদ্যালয়
 গুনারীতলা উচ্চ বিদ্যালয়
 ইসলামাবাদ ওয়াসিম উদ্দিন উচ্চ বিদ‍্যালয় 
 গুনারীতলা ইসলামিয়া দাখিল মাদ্রাসা
 জামিয়া ইব্রাহিমিয়া কওমি মাদ্রাসা
 গুনারীতলা হাফিজিয়া মাদ্রাসা
 হালিমা সাদিয়া মহিলা মাদ্রাসা

দর্শনীয় স্থান 
 প্রাচীন ঐতিহ্যবাহী গুনারীতলা বাজার
 প্রাচীন গুনারীতলা বাজারের লঞ্চ ঘাট
 ঝারকাটা নদী
 তারতাপাড়া নীলকুঠি
 জোড়খালী বায়তুর রব জামে মসজিদ
 মালিপাড়া ভিটা
 খরকা বিল
 জোনাইল হাউয়াই রোড
 শেখ রাসেল টেক্সটাইল ইনস্টিটিউট

উল্লেখযোগ্য ব্যক্তি

জনপ্রতিনিধি 
বর্তমান চেয়ারম্যান- মোস্তাফিজুর রহমান সাজু

তথ্যসূত্র
এমভি শরীয়তপুর-১

এমভিশরীয়তপুর ১ ছিল একটি দুই-পাটাতন বিশিষ্ট ফেরী যা ২০১২ সালের মার্চ মাসে বাংলাদেশের মেঘনা নদীতে একটি কার্গোবাহী জাহাজের সাথে ধাক্কা লেগে উল্টে যায়, এই দুর্ঘটনার ফলে ১৪৭জন লোক প্রাণ হারায়।

পটভূমি 
প্রথমদিকের রিপোর্টে বলা হয় ২০০ যাত্রী নিয়ে কার্গো জাহাজের সাথে ধাক্কা লেগে উল্টে যাওয়া ফেরীতে ৩০জন লোক নিহত হয়েছে এবং ডজনের মতো লোক অজ্ঞাত রয়েছে। বাংলাদেশের রাজধানী ঢাকার পাশে মুন্সীগঞ্জ জেলার মেঘনা নদীতে ফেরীটি উল্টে গিয়ে ৭০ ফুট (২১ মি) পানির নিচে ডুবে যায়।

উদ্ধার কার্য 
ফেরীটিতে প্রায় ২০০ যাত্রী ছিল, যদিও যাত্রীর সঠিক তালিকা করা ছিল না। বেঁচে যাওয়াদের মধ্য থেকে ৩৫ জনকে পানি থেকে টেনে তোলা হয়েছিল, আরো ৪০ জন সাঁতরে তীরে এসে উঠে। ডুবুরীদের সহায়তায় মোট ১১২টি মরদেহ উদ্ধার করা হয়েছিল। নৌযানটিকে সংস্কারের জন্য তোলা হলে আরো ৪টি লাশ নদীতে ভেসে উঠে। ১১০ জনের দেহ উদ্ধার করার পরও ৬১ জন নিরুদ্দেশ ছিল, তবে শেষ পর্যন্ত মৃতের সংখ্যা দাঁড়ায় ১৪৭ জনে।

আরও দেখুন 
 ২০১২-এ জাহাজ ডুবির তালিকা
 ২০০৯ বাংলাদেশ ফেরী দুর্ঘটনা

তথ্যসূত্র 

বাংলাদেশের ফেরী
বাংলাদেশে সামুদ্রিক ঘটনা
২০১২-এ সামুদ্রিক ঘটনা
২০১২-এ বাংলাদেশ
সংঘর্ষে ডুবে যাওয়া জাহাজ
জনসংখ্যা বৃদ্ধির হার অনুযায়ী কানাডার প্রদেশ ও অঞ্চল

এটি হচ্ছে জনসংখ্যা বৃদ্ধির হার অনুযায়ী কানাডার প্রদেশ ও অঞ্চল, স্ট্যাটিস্টিক্স কানাডা ২০১৬ জনসংখ্যার উপর ভিত্তি করে।

নোট

কানাডা
এমএল হ্যাপি

এমএল হ্যাপি ছিল একটি ফেরী যা ২০০৯ সালের ১৯ ফেব্রুয়ারি বাংলাদেশের বরিশাল শহরের পাশে ডুবে যায়। এই দুর্ঘটনার ফলে কমপক্ষে ৩৯ জন লোক পানিতে ডুবে প্রাণ হারায়।

তথ্যসূত্র 

বাংলাদেশের ফেরী
বাংলাদেশে সামুদ্রিক ঘটনা
২০০৯-এ সামুদ্রিক ঘটনা
২০০৯-এ বাংলাদেশ
জামশেদপুর ফুটবল ক্লাব

জামশেদপুর ফুটবল ক্লাব হল একটি ভারতীয় পেশাদার ফুটবল ক্লাব যা জামশেদপুর, ঝাড়খণ্ডে অবস্থিত। ক্লাবটি, ভারতীয় ফুটবলের শীর্ষ লিগের (ভারতীয় সুপার লিগের) সদস্য হিসেবে প্রতিদ্বন্দ্বিতা করে এবং ২০১৭-১৮ মৌসুমে শুরু হয়। ১২ জুন ২০১৭ তারিখে এই ক্লাবটি প্রতিষ্ঠিত হয় যখন টাটা স্টিল ইন্ডিয়ান সুপার লিগে দুইটি স্প্যানিশ স্থানগুলির জন্য দরপত্রের অধিকার লাভ করে। জেআরডি টাটা স্পোর্টস কমপ্লেক্স হল এই দলটির হোম গ্রাউন্ড।

টাটা গোষ্ঠীর একটি সহায়ক সংস্থা টাটা স্টিলের মালিকানাধীন ক্লাব। স্টিভ কপেল জামশেদপুর এফসি এর প্রথম প্রধান কোচ।

দলগঠন
১১ মে ২০১৭ তারিখে ইন্ডিয়ান সুপার লিগের আয়োজক, ফুটবল স্পোর্টস ডেভেলপমেন্ট দ্বারা ঘোষণা করা হয় যে, তারা আসন্ন মৌসুমে লিগে যোগ দিতে নতুন দলগুলির জন্য দরপত্র আহ্বান করবে। [2] বিড দশটি শহর, যেমনঃ আহমেদাবাদ, বেঙ্গালুরু, কটক, দুর্গাপুর, হায়দরাবাদ, জামশেদপুর, কলকাতা, রাঁচি এবং শিলিগুড়ির জন্য হবে। ২৫ শে মে, ২০১৭ তারিখে ঘোষণা করা হয় যে নতুন দলগুলির জন্য দরপত্র শেষ হয়েছে এবং লিগ নির্ধারিত বহিরাগত ভিসিট্যান্ট বিডগুলির উপর নজর রাখবে। দুই সপ্তাহ পর 1২ জুন, আনুষ্ঠানিকভাবে ঘোষণা করা হয় যে, বেঙ্গালুরু এফসি (বঙ্গুরুর জন্য) এবং টাটা স্টিল (জামশেদপুরের জন্য) নতুন দলগুলির জন্য দরপত্র জিতেছে।

ইন্ডিয়ান সুপার লিগে প্রবেশের জন্য সম্প্রতি বিড অর্জনের পর, টাটা ২০১৭ সালের ১৪ জুলাই ঘোষিত হয় যে জামশেদপুর ফ্র্যাঞ্চাইজি জন্য উদ্বোধনী প্রধান কোচ স্টিভ কপ্পেল। কপেল, পূর্বের আইএসএল মৌসুমে কেরালা ব্লাস্টারকে লিগ চূড়ান্ত পর্যায়ে নিয়ে আসেন। নয় দিন পরে, ২৩ জুলাই ২০১৭ থেকে ১৮ সেপ্টেম্বর পর্যন্ত আইএসএল খেলোয়াড়দের খসড়াটি দলটির আনুষ্ঠানিক নাম ও লোগো উন্মোচন করা হয়। ক্লাবটি আনুষ্ঠানিকভাবে জামশেদপুর এফসি নামে পরিচিত ছিল।খেলোয়াড়দের খসড়া সময়কালে, একটি নতুন ক্লাব হওয়ার কারণে, জামশেদপুর এফসি প্রথম পছন্দ ছিল। ভারত আন্তর্জাতিক আনস এডায়দোডিকা ক্লাব কর্তৃক নির্বাচিত প্রথম খসড়া নির্বাচন এবং এইভাবে জামশেদপুর ইতিহাসে প্রথম খেলোয়াড়।

বর্তমান স্কোয়াড

উদ্বোধনী মৌসুমে 
২০১৭ সালের নভেম্বরে জামশেদপুর শুরু হয়। দলটি ১৮ নভেম্বর ২০১৭ তারিখে ইন্তিরা গান্ধী অ্যাথলেটিক স্টেডিয়ামে নর্থ ইস্ট ইউনাইটেডের বিপক্ষে তাদের প্রথম ম্যাচটি খেলেছিল। ডিফেন্ডার আন্ড্রে বিকিকে দিয়ে হেরে যাওয়ার পরও জামশেদপুর ০-০ ড্র করতে সক্ষম হয়। পরের ম্যাচে আরেকটি গোললাইন ড্রয়ের পর জামশেদপুর ১ লা ডিসেম্বর প্রতিযোগিতার আসন্ন চ্যাম্পিয়ন এ.টি.কে বিরুদ্ধে প্রথম আসরে হোম অফিসিয়াল হোম ম্যাচ খেলে। জেআরডি টাটা স্পোর্টস কমপ্লেক্সে ২৩,০০০ এর বেশি সমর্থকেরা অংশ নিতে সমর্থ হন কিন্তু আবারও দলটি ০-০ ড্র করার চেয়ে আরও বেশি কিছু করতে ব্যর্থ হয়। অবশেষে, তাদের চতুর্থ ম্যাচে, দিলি্ল ডাইমোজ এ দূরে, জামশেদপুর প্রথম জয় পেয়েছে। জামশেদপুরের প্রথম গোলটি করেন ইজু আজুকা।

তথ্যসূত্র 

ভারতের ফুটবল ক্লাব
ইন্ডিয়ান সুপার লিগের দল
২০১৭-এ ঝাড়খণ্ডে প্রতিষ্ঠিত
২০১৭-এ প্রতিষ্ঠিত ফুটবল ক্লাব
টাটা গ্রুপ
শ্রম বিভাজন

[[
শ্রম বিভাজন হচ্ছে কোনো ব্যবস্থাতে কাজের এমন বিভাজন যাতে অংশগ্রহণকারীরা বিশেষায়ন করতে পারে। ব্যক্তি, সংগঠন এবং রাষ্ট্ররা হয় পেয়ে থাকে অথবা তৈরি করে থাকে বিশেষায়িত সক্ষমতা এবং তারা হয় সমাবেশ তৈরি করে সক্ষমতার অথবা বিনিময় করে থাকে অন্যের সক্ষমতার সুবিধা নিতে। বিশেষায়িত সক্ষমতার মধ্যে থাকতে পারে যন্ত্রাংশ অথবা প্রাকৃতিক সম্পদ তার সাথে দক্ষতা এবং ট্রেনিঙ এবং এসব সম্পদের জটিল সমাবেশ প্রায়ই গুরুত্বপূর্ণ হয়, যখন বিশেষায়িত যন্ত্রাংশের একাধিক অংশ এবং দক্ষ চালকের ব্যবহার হয় একটি পন্য তৈরিতে। শ্রম বিভাজন হচ্ছে বাণিজ্যের অনুপ্রেরণা এবং অর্থনৈতিক আন্তনির্ভরতার উৎস।
শিল্পবিপ্লব যুগের উৎপাদনশালাতে কর্মীদের বিশেষায়িত কাজ দেওয়ার ফলে বড় পরিমাণের শ্রম সাশ্রয়ের কারণে কিছু ধ্রুপদী অর্থনীতিবিদ এবং কিছু যন্ত্রপ্রকৌশলী যেমন চার্লস ব্যাবেজরা শ্রম বিভাজনের পক্ষবাদি ছিলো।

তথ্যসূত্র

বহিঃসংযোগ

শিল্পের ইতিহাস
শিল্প কারখানা
শিল্পজাত পণ্য উৎপাদন
মার্কসবাদ
অর্থনৈতিক নৃবিজ্ঞান
উৎপাদন ও প্রস্তুতকরণ
উৎপাদন অর্থশাস্ত্র
স্যাডি সিঙ্ক

স্যাডি সিঙ্ক (জন্ম এপ্রিল ১৬, ২০০২) একজন মার্কিন অভিনেত্রী, মার্কিন টেলিভিশন চ্যানেল এনবিসিতে প্রচারিত রোমাঞ্চকর কাহিনীর দৃশ্যকাব্যমূলক ধারাবাহিক আমেরিকান অডিয়েসেতে "সুজেইন বালার্ড" এবং সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস এ "ম্যাক্স" ভূমিকায় অভিনয় করার জন্য সবার নিকট পরিচিত।  ছোট পর্দায় তার অন্যান্য উপস্থিতি মধ্যে মার্কিন টেলিভিশন চ্যানেল সিবিএস এ প্রচারিত দৃশ্যকাব্যমূলক ধারাবাহিক ব্লু ব্লাডস এবং মার্কিন টেলিভিশন চ্যানেল এফএক্স এ প্রচারিত আরেকটি দৃশ্যকাব্যমূলক ধারাবাহিক দ্য আমেরিকানস এর কিছু পর্ব অন্যতম।  সিঙ্ককে, নিউ ইয়র্ক শহরের ব্রডওয়ে থিয়েটারে অভিনয় করতে দেখা গেছে, সেখানে তার অভিনীত মঞ্চায়নের মধ্যে  এ্যানি এবং দ্য অডিয়েন্স অন্যতম।

জীবনী
সিঙ্কের জন্ম, মার্কিন যুক্তরাষ্ট্রের টেক্সাস রাজ্যের পূর্বকেন্দ্রীয় ব্রেনহাম শহরে।  তার তিন জন বড় ভাই এবং একজন ছোট বোন রয়েছে, তারা হলেন কালেব, স্পেন্সার, মিচেল এবং জেসি।

তার পিতা মার্কিন ফুটবল কোচ এবং তার মাতা একজন গণিত শিক্ষক। 

যখন তার বয়স মাত্র সাত বছর ছিল, তখন তার ভাই মিচেলের সাথে শিশুতোষ মার্কিন টেলিভিশন চ্যানেল ডিজনিতে প্রচারিত গীতিনাট্যমূলক জনপ্রিয় ছোট পর্দার চলচ্চিত্র হাই স্কুল মিউজিকাল মনোরঞ্জন নিয়ে তার আবিষ্টভাব পোষন করার কারণে, তার মাতা তাকে হাউসটন শহরের কাছে একটি কমিউনিটি মঞ্চে অভিনয় শেখার ক্লাস সমূহে পাঠানোর সিদ্ধান্ত নেন। পালাক্রমে, যা নিউ ইয়র্ক শহরে অবস্থিত ব্রডওয়ে মঞ্চে অভিনয়ের জন্য পরীক্ষা দেবার দুয়ার খুলে দেয় এবং ২০১২ সালে তিনি গীতিনাট্য এ্যানির পুনঃমঞ্চায়নে একটি ভূমিকায় অভিনয় করার সুযোগ পেয়ে যান। তাকে ওই  ভূমিকাটিতে অভিনয় করার দরূন নিজেকে তৈরী করার জন্য নৃত্য শিখতে এবং কণ্ঠের  প্রশিক্ষণ নিতে হয়েছিল। তিনি প্রাথমিকভাবে সব অনাথদের জন্য তাৎক্ষনিক ভাবে প্রস্তুতিরত হিসেবে ছিলেন, ততক্ষন পযন্ত যতক্ষণ না মূল ভূমিকাটি মঞ্চ ত্যাগ করেন, যখন তিনি শিরোনামিক ভূমিকাটি কয়েক মাস ধরে পর্যায়ান্বিত করছিলেন, তখনই অনিদৃষ্টভাবে মঞ্চায়ন বন্ধ করে দেন এবং এ্যানির মঞ্চায়নে অভিনয় করার জন্য প্রতিস্থাপিত হন।

যদিও তিনি তখনও মঞ্চায়নে নিষ্ক্রিয় ছিলেন, তাকে এ্যামি পুরস্কার বিজয়ী মার্কিন ধারাবাহিক দ্য আমেরিকানস হাজির হতে দেখা যায়।

২০১৫ সালে, তিনি ব্রিটিশ অভিনেত্রী  হেলেন মিরেন এর সাথে ব্রডওয়েতে দ্য ওডিয়েন্স এর মঞ্চায়নে সহকারী-অভিনেত্রীর ভূমিকায় অভিনয় করেন, যেখানে তার ভূমিকাটি ছিল তরুন রানী এলিজাবেথ II। তিনি ২০১৬ সালে মুক্তিপ্রাপ্ত জীবনীসংক্রান্ত এবং ক্রীড়ার দৃশ্যকাব্য সমৃদ্ধ মার্কিন চলচ্চিত্র  চ্যাক-এ একটি ছোট ভূমিকায় অভিনয় করেছেন। 

তার অভিনীত চলচ্চিত্র দ্য গ্লাস ক্যাসল-এর চিত্রায়নের সময় তিনি মার্কিন অভিনেতা  উডি হ্যারেলসন এর সাথে খুবই ঘনিষ্ঠ হয়ে ওঠেন, বিশেষ করে তার মেয়ে মাকানীর সাথে। তিনি ইতিমধ্যেই একজন নিরামিষভোজী ছিলেন, কিন্তু হ্যারেলসন এবং তার পরিবার তাকে নিরামিষভোজী হতে অনুপ্রাণিত করেন। 

২০১৭ সালে তিনি মার্কিন সম্প্রচার ভিত্তিক প্রতিষ্ঠান নেটফ্লিক্স এর জনপ্রিয় ধারাবাহিক "স্ট্রেঞ্জার থিংস" এ মেক্সিন "ম্যাক্স" মেফিল্ড ভূমিকায় অভিনয় শুরু করেন।

চলচ্চিত্র সমূহ

চলচ্চিত্র

ছোট পর্দায়

মঞ্চায়ন সমূহ

তথ্যসূত্র

বহিঃসংযোগ

জীবিত ব্যক্তি
মার্কিন চলচ্চিত্র অভিনেত্রী
মার্কিন মঞ্চ অভিনেত্রী
মার্কিন টেলিভিশন অভিনেত্রী
মার্কিন শিশু অভিনেত্রী
২১শ শতাব্দীর মার্কিন অভিনেত্রী
২০০২-এ জন্ম
টেক্সাসের অভিনেত্রী
ব্রেনহাম, টেক্সাসের ব্যক্তিত্ব
পৌনঃপুনিক

পৌনঃপুনিক ২০১৬ সালের ১৬ সেপ্টেম্বর মুক্তিপ্রাপ্ত আইডিয়া এক্সচেঞ্জ প্রযোজিত খন্দকার সুমন পরিচালিত বাংলাদেশের একটি স্বল্পদৈর্ঘ্য চলচ্চিত্র। কিংশুক ভট্টাচার্যের ছোট গল্প অবলম্বনে নির্মিত এই ছবিটি খন্দকার সুমনের পরিচালিত প্রথম চলচ্চিত্র।
সমাজের অবদমিত অধ্যায়ের অস্পৃশ্য নারীর দ্রোহ ও শেকল ভাঙ্গার অদম্য সাহস, স্বপ্ন, লড়াই এবং হেরে গিয়ে যাপিত জীবনের পুনরাবৃত্তির ঘটনা প্রবাহ নিয়ে নির্মিত স্বল্পদৈর্ঘ্য চলচ্চিত্র ‘পৌনঃপুনিক’। ‘সিয়াটল দক্ষিণ এশীয় চলচ্চিত্র উৎসব-২০১৬’ এর ১১তম আসরে বেলভিউ আর্ট মিউজিয়ামে উদ্বোধনী অনুষ্ঠানে চলচ্চিত্রটি মুক্তি পায়।

কাহিনীসংক্ষেপ 
একজন ভাসমান পতিতার অন্ধকার জগতের বাসিন্দা হয়েও তার সন্তানের আলোকজ্জল জীবনের স্বপ্ন দেখা, সেই স্বপ্ন বাস্তবায়নের পথে সমাজের বাঁধা বিপত্তিকে দূর করার অদম্য জেদ এবং সন্তানের জীবনে শিক্ষার আলো পৌঁছে দেয়ার প্রচেষ্টায় আবর্তিত হয়েছে ‘পৌনঃপুনিক’ এর গল্প। ‘পৌনঃপুনিক’ বিজয়ীর জীবন গল্প নয়। লড়াইয়ে হেরে যাওয়া অগণিত চরিত্রের একটি চরিত্র চলচ্চিত্রটি জুড়ে আবর্তিত। সমাজের প্রচলিত দৃষ্টিভঙ্গী বদলাতে চাওয়াটা ভীষণ দুঃসাহসের। আমাদের সমাজে অন্ধকার জগৎ থেকে স্বাভাবিক স্রোতে মিশে যাবার পথটি মসৃণ নয়। তবুও কিছু মানুষ স্বপ্ন দেখে, লড়াই করে, হয়তো হেরে যায়, হেরে গিয়েও রেখে যায় অসংখ্য মানুষের লড়াই করার অণুপ্রেরণা।

শ্রেষ্ঠাংশে 
 আইনুন পুতুল
 রানী সরকার
 ফজলুল হক
 ফারজানা
 রওশন আরা মুক্তি
 মিতু রহমান
 ফারজানা রুমি
 মানিক বাহার

চলচ্চিত্র উৎসব 
 ১১তম সিয়াটল দক্ষিণ এশীয় চলচ্চিত্র উৎসব (যুক্তরাষ্ট্র)-২০১৬ 
 ২২তম কলকাতা আন্তর্জাতিক চলচ্চিত্র উৎসব (ভারত)-২০১৬ 

 নেপাল আন্তর্জাতিক চলচ্চিত্র উৎসব (নেপাল)-২০১৬ 
 বাংলাদেশ স্বল্পদৈর্ঘ্য ও প্রামাণ্য চলচ্চিত্র উৎসব (বাংলাদেশ)-২০১৬ 
 চুয়েট চলচ্চিত্র উৎসব (বাংলাদেশ)-২০১৬
 ৭ম দাদা সাহেব ফালকে চলচ্চিত্র উৎসব (ভারত)-২০১৭ 
 বাংলাদেশ চলচ্চিত্র উৎসব (ভারত)-২০১৭ 
 ২য় ডালাস বাংলা চলচ্চিত্র উৎসব (যুক্তরাষ্ট্র)-২০১৭ 
 বোধিসত্ত্ব আন্তর্জাতিক চলচ্চিত্র উৎসব (ভারত)-২০১৭ 
 রাজশাহী আন্তর্জাতিক চলচ্চিত্র উৎসব(বাংলাদেশ)-২০১৭ 
 ৯ম নাশিক আন্তর্জাতিক চলচ্চিত্র উৎসব (ভারত)-২০১৭ 
 জাফনা আন্তর্জাতিক চলচ্চিত্র উৎসব (শ্রীলঙ্কা)-২০১৭ 
 ১৬তম ঢাকা আন্তর্জাতিক চলচ্চিত্র উৎসব (বাংলাদেশ)-২০১৮

সম্মাননা

তথ্যসূত্র

বহিঃসংযোগ